आपनत्सेल इन्नररोडन कैन्टन
आपनत्सेल इन्नररोडन कैन्टन (जर्मन व अंग्रेज़ी: Appenzell Innerrhoden) स्विट्ज़रलैंड के पूर्वोत्तरी भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १५१३ में स्विस परिसंघ का हिस्सा बना था। आबादी के आधार पर यह स्विट्ज़रलैंड का सबसे छोटा कैन्टन है और क्षेत्रफल के आधार पर दूसरा सबसे छोटा (बासल-श्तात कैन्टन के बाद)। यह स्त्रियों को स्थानीय चुनावों में मतदान करने का अधिकार देने वाला स्विट्ज़रलैंड का अंतिम कैन्टन था और इसने यह बदलाव सन् १९९१ में किया। यह कैन्टन और आपनत्सेल आउसारोडन कैन्टन दोनों 'आपनत्सेल' नामक क्षेत्र के भाग हैं जो धार्मिक कारणों से एक-दूसरे से बंट गए थे।